Compania aeriană Tarom anunță că a pus în vânzare bilete pe ruta directă Bruxelles-Sibiu-Bruxelles cu aproape 500 de euro pentru zilele în care va avea loc Summitul informal al Uniunii Europene.

Într-un comunicat, Tarom anunță că „oferă 3 zboruri pe săptămână din Bucureşti cu tarife ce pornesc de la 56 EURO* dus-întors cu toate taxele incluse, la achiziţia de pe site”, precizând că „în mod excepţional, în zilele de 8 mai şi 10 mai puteţi beneficia de o suplimentare a locurilor pe Sibiu, prin includerea acestei destinaţii ca escala a zborului extern spre Bruxelles”.

Data Zbor Plecare Ora decolare Sosire Ora aterizare 8 mai RO376 Bruxelles 10:20 Sibiu 13:55 8 mai RO722 Sibiu 14:35 Otopeni 15:15 10 mai RO721 Otopeni 16:25 Sibiu 17:10 10 mai RO375 Sibiu 17:50 Bruxelles 19:20

Tarom menționează că tarifele pentru o călătorie dus-întors pe ruta directă Bruxelles – Sibiu - Bruxelles în zilele de 8 mai şi 10 mai pornesc de la 477 EURO cu toate taxele incluse, la achiziţionarea de pe site și că la acest tarif „locurile sunt limitate”.

Spre comparație, pentru aproximativ aceași perioadă (7-11 mai) un zbor cu Wizzair pe ruta Bruxelles-Sibiu-Bruxelles costa azi dimineață 135 de euro.

Pe ruta București-Sibiu-București însă găsești mai greu bilete la 56 de euro. În funcție de perioada aleasă, prețul poate ajunge la 61 de euro la începutul lunii iunie, iar în săptămâna Summitului cel mai ieftin bilet disponibil azi dimineața pe site-ul companiei este de 86 euro pentru perioada 6-10 mai.